Tunnustatud klaasikunstnik

Tunnustatud klaasikunstnik on Eesti Klaasikunstnike Ühenduse välja antav aunimetus klaasikunstnikule.Tunnustatud klaasikunstniku statuut. Eesti Klaasikunstnike Ühendus.

Eesti Klaasikunstnike Ühendus annab tunnustatud klaasikunstniku aunimetust välja tähelepanuavaldusena klaasikunstnike tööle – silmapaistva klaasialase tegevuse eest. Samuti on see tõhusaks abiks klaasieriala propageerimisel ja tugevdamisel ning klaasikunstnike töö tutvustamisel väljaspool eriala kitsast siseringi.

Tunnustatud klaasikunstniku aunimetus ja sellega kaasnev rändauhind (Anneli Paloveeri valmistatud klaaskuul) antakse üle iga kahe aasta tagant (tegevuse eest klaasikunstnikuna eelneval kahel aastal). Võimaluse korral kaasneb aunimetusega ka rahaline preemia. Esimene aunimetus anti välja 2004. aastal (2002.–2003. aasta tegevuse eest).

Tunnustatud klaasikunstniku aunimetuse ja rändauhinna pälvinud klaasikunstnikudTunnustatud klaasikunstniku aunimetuse pälvinud klaasikunstnikud. Eesti Klaasikunstnike Ühendus.
2004 (tegevuse eest 2002. ja 2003. aastal) – Mare Saare
2006 (tegevuse eest 2004. ja 2005. aastal) – Tiina Sarapu
2008 (tegevuse eest 2006. ja 2007. aastal) – Rait Prääts
2010 (tegevuse eest 2008. ja 2009. aastal) – Kai Kiudsoo-Värv
2012 (tegevuse eest 2010. ja 2011. aastal) – Eeva Käsper
2014 (tegevuse eest 2012. ja 2013. aastal) – Ivo Lill
2016 (tegevuse eest 2014. ja 2015. aastal) – Eve Koha
2018 (tegevuse eest 2016. ja 2017. aastal) – Maret Sarapu

Viited

Kategooria:Eesti aunimetused
Kategooria:Klaasikunst
Kategooria:Eesti kunst